CELEX: 32009R1019
Language: el
Date: 2009-10-28 00:00:00
Title: Κανονισμός (ΕΚ) αριθ. 1019/2009 της Επιτροπής, της 28ης Οκτωβρίου 2009 , για την έγκριση ήσσονος σημασίας τροποποιήσεων των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [ Pouligny-Saint-Pierre (ΠΟΠ)]

29.10.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 282/3
            
         
      ΚΑΝΟΝΙΣΜΌΣ (ΕΚ) αριθ. 1019/2009 ΤΗΣ ΕΠΙΤΡΟΠΉΣ
   
   της 28ης Οκτωβρίου 2009
   για την έγκριση ήσσονος σημασίας τροποποιήσεων των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Pouligny-Saint-Pierre (ΠΟΠ)]
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 510/2006 του Συμβουλίου της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 9 παράγραφος 2 δεύτερη φράση,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 9 παράγραφος 1 πρώτο εδάφιο του κανονισμού (ΕΚ) αριθ. 510/2006, και δυνάμει του άρθρου 17 παράγραφος 2 του εν λόγω κανονισμού, η Επιτροπή εξέτασε την αίτηση της Γαλλίας για την έγκριση τροποποίησης των στοιχείων των προδιαγραφών της προστατευόμενης ονομασίας προέλευσης «Pouligny-Saint-Pierre», η οποία καταχωρίσθηκε με τον κανονισμό (ΕΚ) αριθ. 1107/96 της Επιτροπής (2).
            
         
               (2)
            
            
               Σκοπός της αίτησης είναι η τροποποίηση των προδιαγραφών, καθιστώντας πιο συγκεκριμένους τους όρους χρησιμοποίησης των μεθόδων επεξεργασίας και των προσθέτων στο γάλα και στην παρασκευή του «Pouligny-Saint-Pierre». Οι πρακτικές αυτές εξασφαλίζουν τη διατήρηση των ουσιωδών χαρακτηριστικών της ονομασίας.
            
         
               (3)
            
            
               Η Επιτροπή εξέτασε τη σχετική τροποποίηση και κατέληξε στο συμπέρασμα ότι είναι αιτιολογημένη. Δεδομένου ότι η τροποποίηση είναι ήσσονος σημασίας, κατά την έννοια του άρθρου 9 του κανονισμού (ΕΚ) αριθ. 510/2006, η Επιτροπή μπορεί να την εγκρίνει, χωρίς να ανατρέξει στη διαδικασία που προβλέπεται στα άρθρα 5, 6 και 7 του εν λόγω κανονισμού,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι προδιαγραφές της προστατευόμενης ονομασίας προέλευσης «Pouligny-Saint-Pierre» τροποποιούνται σύμφωνα με το παράρτημα I του παρόντος κανονισμού.
   Άρθρο 2
   Η ενοποιημένη σύνοψη, που περιλαμβάνει τα κύρια στοιχεία των προδιαγραφών, παρατίθεται στο παράρτημα ΙΙ του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Οκτωβρίου 2009.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 93 της 31.3.2006, σ. 12.
   
      (2)  ΕΕ L 148 της 21.6.1996, σ. 1.
   
      ΠΑΡΑΡΤΗΜΑ I
      Εγκρίνονται οι ακόλουθες τροποποιήσεις των προδιαγραφών της προστατευόμενης ονομασίας προέλευσης «Pouligny-Saint-Pierre»:
      
         «Μέθοδος παραγωγής»
      
      Το σημείο 5 των προδιαγραφών σχετικά με την περιγραφή της μεθόδου παραγωγής του προϊόντος συμπληρώνεται με τα ακόλουθα:
      
         «[…] Η εργασία προσθήκης πυτιάς στο γάλα πρέπει να εκτελείται αποκλειστικά με φυσική πυτιά.
         Απαγορεύεται η συμπύκνωση του γάλακτος με μερική αφυδάτωση πριν από την πήξη.
         […] Απαγορεύεται να συντηρούνται σε θερμοκρασίες κάτω του μηδενός οι γαλακτικές πρώτες ύλες, τα προϊόντα κατά το στάδιο της παρασκευής και τα νωπά τυριά.
         Επιπλέον των γαλακτοκομικών πρώτων υλών, τα μόνα συστατικά ή βοηθητικά επεξεργασίας ή πρόσθετα που επιτρέπονται στο γάλα και κατά τη διάρκεια της παρασκευής είναι η πυτιά, οι αβλαβείς καλλιέργειες βακτηρίων, ζυμών και μυκήτων και το αλάτι.
         […] Απαγορεύεται η συντήρηση σε τροποποιημένη ατμόσφαιρα των νωπών τυριών και των τυριών κατά το στάδιο της ωρίμανσης.».
      
   
   
      ΠΑΡΑΡΤΗΜΑ II
      
         ΣΥΝΟΨΗ
      
      Κανονισμός (ΕΚ) αριθ. 510/2006 του Συμβουλίου, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων
      
         «POULIGNY-SAINT-PIERRE»
      
      Αριθ. ΕΚ: FR-PDO-0117-0128/29.3.2006
      
         ΠΟΠ (X) ΠΓΕ ( )
      
      Στην παρούσα σύνοψη παρατίθενται τα κύρια στοιχεία των προδιαγραφών του προϊόντος για ενημερωτικούς σκοπούς.
      1.   Αρμόδια υπηρεσία του κράτους μέλους
      
      
                  Όνομα:
               
               
                  Institut national de l’origine et de la qualité
               
            
                  Διεύθυνση:
               
               
                  51 rue d’Anjou, 75008 Paris, FRANCE
               
            
                  Τηλ.
               
               
                  +33 153898000
               
            
                  Φαξ
               
               
                  +33 153898060
               
            
                  E-mail:
               
               
                  info@inao.gouv.fr
               
            2.   Ομάδα
      
      
                  Όνομα:
               
               
                  Syndicat des producteurs de Pouligny-Saint-Pierre
               
            
                  Διεύθυνση:
               
               
                  Maison de l’agriculture, 65 avenue Gambetta, 36300 Le Blanc, FRANCE
               
            
                  Τηλ.
               
               
                  +33 254375213
               
            
                  Φαξ
               
               
                  +33 254370421
               
            
                  E-mail:
               
               
                  syndicataocpouligny@tele2.fr
               
            
                  Σύνθεση:
               
               
                  παραγωγοί/μεταποιητές (X) άλλοι ( )
               
            3.   Τύπος προϊόντος
      
      
                  Κλάση 1.3:
               
               
                  Τυριά
               
            4.   Προδιαγραφές:
      
      [σύνοψη των απαιτήσεων του άρθρου 4 παράγραφος 2 του κανονισμού (ΕΚ) αριθ. 510/2006]
      4.1.   Ονομασία
      
      «Pouligny-Saint-Pierre»
      4.2.   Περιγραφή
      
      Τυρί από πλήρες κατσικίσιο γάλα με μάζα μαλακή, ελαφρώς αλατισμένη, άψητη, που εμφανίζει επιφανειακές ευρωτιάσεις. Το τυρί έχει σχήμα κόλουρης πυραμίδας με τετράγωνη βάση και
      ελάχιστη περιεκτικότητα σε λιπαρή ύλη επί ξηράς ουσίας 45 %. Η ξηρά ουσία πρέπει να είναι τουλάχιστον 90 γραμμάρια ανά τυρί.
      4.3.   Γεωγραφική περιοχή
      
      Περιλαμβάνει 22 κοινότητες του διοικητικού διαμερίσματος Indre:
      
                   
               
               
                  Καντόνια Blanc και Tournon-Saint-Martin: όλες οι κοινότητες
               
            
                   
               
               
                  Καντόνιο Bélâbre: οι κοινότητες Mauvières και Saint-Hilaire-sur-Bénaize
               
            
                   
               
               
                  Καντόνιο Mézières-en-Brenne: κοινότητα Azay-le-Ferron.
               
            4.4.   Απόδειξη προέλευσης
      
      Κάθε γαλακτοπαραγωγός, κάθε εργαστήριο μεταποίησης και κάθε εργαστήριο ωρίμασης συμπληρώνει μια «δήλωση ικανότητας» («déclaration d’aptitude»), η οποία καταχωρίζεται από τις υπηρεσίες του I.N.A.O. και του επιτρέπει να ταυτοποιεί όλες τις επιχειρήσεις. Αυτές οφείλουν να θέτουν στη διάθεση του I.N.A.O. μητρώα καθώς και οποιοδήποτε έγγραφο απαιτείται για τον έλεγχο της προέλευσης, της ποιότητας και των όρων παραγωγής του γάλακτος και των τυριών.
      Στο πλαίσιο του ελέγχου των χαρακτηριστικών του προϊόντος ονομασίας προέλευσης, διενεργείται αναλυτική και οργανοληπτική εξέταση για να διασφαλιστεί η ποιότητα και η ιδιοτυπία των προϊόντων που υποβάλλονται στην εξέταση αυτή.
      4.5.   Μέθοδος παραγωγής
      
      Η παραγωγή του γάλακτος, η παρασκευή των τυριών και η ωρίμασή τους πρέπει να εκτελούνται εντός της γεωγραφικής περιοχής.
      Το τυρί λαμβάνεται με πήξη, κυρίως γαλακτική, με προσθήκη μικρής ποσότητας πυτιάς. Το τυρόπηγμα παραμένει στις μήτρες 24 έως 36 ώρες πριν την αφαίρεση από αυτές και την αλάτιση. Η ωρίμαση διαρκεί τουλάχιστον 10 ημέρες.
      4.6.   Δεσμός
      
      Αυτό το κατσικίσιο τυρί της Touraine ξεχώρισε από τα παρεμφερή του από τον 18ο αιώνα, υιοθετώντας ένα πρωτότυπο σχήμα αντίγραφο, σύμφωνα με την παράδοση, του καμπαναριού της κοινότητας Pouligny. Σύντομα απέκτησε πραγματική φήμη, όπως πιστοποιείται από το βραβείο που του απονεμήθηκε στο Παρίσι, στο διαγωνισμό του 1901. Η ένωση παραγωγών έπραξε από πολύ νωρίς τα δέοντα προκειμένου να διατηρηθεί η ιδιοτυπία του τυριού και επέτυχε, το 1976, την αναγνώρισή του σε ονομασία προέλευσης.
      Η περιοχή την οποία καλύπτει η ονομασία παρουσιάζει μια ενότητα κλιματική (είναι θερμότερη και ξηρότερη από τις γειτονικές περιοχές), γεωλογική (εδάφη φτωχά σε μεγάλο βαθμό αργιλώδη και αμμώδη) και ανθική που ευνοεί την εκτροφή αιγών και έτσι είχε ως αποτέλεσμα την παραδοσιακή παρασκευή του τυριού αυτού.
      4.7.   Οργανισμός ελέγχου
      
      
                  Όνομα:
               
               
                  Institut national de l’origine et de la qualité (INAO)
               
            
                  Διεύθυνση:
               
               
                  51 rue d’Anjou, 75008 Paris, FRANCE
               
            
                  Τηλ.
               
               
                  + 33 153898000
               
            
                  Φαξ
               
               
                  + 33 153898060
               
            
                  E-mail:
               
               
                  info@inao.gouv.fr
               
            Ο εθνικός οργανισμός που είναι αρμόδιος για τις ονομασίες προέλευσης (Institut National des Appellations d’Origine) είναι δημόσιος διοικητικός οργανισμός που αποτελεί νομικό πρόσωπο και υπάγεται στο υπουργείο Γεωργίας.
      Ο έλεγχος των συνθηκών παραγωγής των προϊόντων που φέρουν την ονομασία προέλευσης εμπίπτει στην αρμοδιότητα του ΙΝΑΟ.
      
                  Όνομα:
               
               
                  Direction générale de la concurrence, de la consommation et de la répression des fraudes (DGCCRF)
               
            
                  Διεύθυνση:
               
               
                  59, boulevard Vincent Auriol, 75703 Paris Cédex 13, FRANCE
               
            
                  Τηλ.
               
               
                  +33 144871717
               
            
                  Φαξ
               
               
                  +33 144973037
               
            Η DGCCRF είναι υπηρεσία του υπουργείου Οικονομίας, Οικονομικών και Βιομηχανίας.
      4.8.   Επισήμανση
      
      Η επισήμανση των τυριών πρέπει να περιλαμβάνει την ονομασία προέλευσης «Pouligny-Saint-Pierre» η οποία να αναγράφεται με χαρακτήρες διαστάσεων τουλάχιστον ίσων με τα δύο τρίτα των διαστάσεων των μεγαλύτερων χαρακτήρων που εμφαίνονται στην ετικέτα.